Na temelju članka 230. Pravilnika o proračunskom računovodstvu i Računskom planu („Narodne novine“ br. 158/23 i 154/24), a u svezi s člankom 82. stavkom 2. Pravilnika o proračunskom računovodstvu i Računskom planu („Narodne novine“ br. 124/14, 115/15, 87/16, 3/18, 126/19 i 108/20) i članka 29. Statuta Općine Tompojevci ("Službeni vjesnik" Vukovarsko-srijemske županije broj 4/21 i 19/22) Općinsko vijeće Općine Tompojevci na 28. sjednici održanoj dana 31.03.2025. godine, donijelo je:

**ODLUKU**

**O RASPODJELI REZULTATA POSLOVANJA ZA 2024. GODINU**

**Članak 1.**

Ovom se Odlukom utvrđuje raspodjela rezultata poslovanja utvrđenog Godišnjim izvještajem o izvršenju Proračuna Općine Tompojevci za 2024. godinu kako slijedi:

|  |  |  |
| --- | --- | --- |
| Broj računa | Naziv računa | Stanje 31.12.2024. |
| 92211 | Višak prihoda poslovanja | 891.607,34 |
| 92222 | Manjak prihoda od nefinancijske imovine | -925.202,95 |
| 922 | Manjak prihoda i primitaka | **-33.595,60** |

**Članak 2.**

Manjak prihoda od nefinancijske imovine u iznosu od 33.595,60 eura rezultat je nabave nefinancijske imovine tijekom 2024. godine za koja su u Proračunu Općine Tompojevci za 2024. godinu bila osigurana financijska sredstva iz prihoda poslovanja.

**Članak 3.**

Slijedom navedenog u članku 1. i 2. ove Odluke te nakon sučeljavanja viška prihoda poslovanja s manjkom prihoda od nefinancijske imovine utvrđuje se manjak prihoda kao financijski rezultat poslovanja za 2024. godinu u iznosu od 33.595,60 eura koji se pokriva iz raspoloživih sredstava iz prethodnih godina koja su sa 01.01.2024. godine iznosila 70.927,44 eura.

**Članak 4.**

Sučeljavanjem prenesenog viška prihoda/rezultat poslovanja iz prethodnih godina sa manjkom prihoda kao financijskim rezultatom slijedom navedenog u članku 3. utvrđen je preostali višak prihoda 31.12.2024. u iznosu od 37.331,84 eura.

**Članak 5.**

Višak prihoda/rezultat poslovanja utvrđen u članku 5. sastoji se od izvora financiranja:

1. Neutrošeni Prihodi za posebne namjene iznose 37.331,84 eura

**Članak 6.**

Sredstva iz članka 5. ove Odluke rasporedit će se u I. Izmjenama i dopunama Proračuna Općine Tompojevci za 2025. godinu i projekcijama proračuna za 2026. i 2027. godinu kao izvor financiranja 9

**Članak 7.**

Ova Odluka stupa na snagu osmog dana od dana objave u „Službenom vjesniku“ Vukovarsko-srijemske županije“.

KLASA: 400-05/25-01/03

URBROJ: 2196-26-02-25-1

Tompojevci, 31.03.2025.

OPĆINSKO VIJEĆE OPĆINE TOMPOJEVCI

PREDSJEDNIK OPĆINSKOG VIJEĆA

Ivan Štefanac